
Postoje li sunneti koji se klanjaju prije ili poslije džuma-namaza?


* 
* 
* 
* 
* 
* 
* 

 
Postoje li sunneti koji se klanjaju prije ili poslije džuma-namaza?

Po ispravnijem mišljenju islamskih učenjaka, ne postoje sunneti koji se klanjaju prije džumaa-namaza. Ali treba spomenuti da je propisano da čovjek prilikom ulaska u džamiju klanja nafilu, predavajući selam nakon svaka dva rekata, onoliko rekata koliko mu nije teško. Na osnovu riječi Allahovog Poslanika: ”Noćni i dnevni namazi se klanjaju dva po dva (rekata).” (***[Hadis](https://pitajucene.com/search/Hadis/questions/ "Pretraži pitanja o hadisima")*** je zabilježio imam Ahmed i sakupljači Sunena sa dobrim – hasen lancem prenosilaca. Osnova hadisa je u Buhariji bez spominjanja riječi ”dnevni”.)  

Mnogo je vjerodostojnih hadisa koji ukazuju da je propisano vjerniku kada petkom uđe u džamiju da klanja nafila-namaz prije izlaska imama –početka hutbe i da to nije ograničeno. Ako bi klanjao dva ili četiri rekata, to bi bilo lijepo, a minimalno što se traži prilikom ulaska u džamiju su dva rekata tehijjetul-mesdžida (pozdrav džamiji).


Što se tiče sunneta poslije džuma-namaza, oni su propisani, minimalno dva, a maksimalno četiri rekata. Na osnovu riječi Allahovog Poslanika: ”Ko od vas bude klanjao (nafilu) nakon džuma-namaza, neka klanja četiri rekata.” Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** običavao je klanjati nakon džume dva rekata nafile u svojoj kući.


(Fetve šejha Bin Baza, 12. tom, str. 386)


